Downloaded from YTS.MX
Official YIFY movies site: YTS.MX
CSING!
PSZICHIÁTER
AZ ORVOS NEM RENDEL
Gyere, Sally! Nem késhetek. Én hívtam össze az edzést.
Itt vagyok mögötted, bátyó.
Vigyázz!
Jó reggelt, Charlie Brown!
Jó reggelt, Linus, Lucy! Készen álltok a mai edzésre?
Minek edzünk egyáltalán? Soha egy meccset se nyerünk.
Pontosan ezért. Unom, hogy folyton veszítünk.
Nézd innen, Charlie Brown!
Többet tanulunk a vesztésből, mint a nyerésből.
Akkor én vagyok a világ legokosabb embere.
Nem kívánsz nekem jó reggelt, édibédikém?
Nem vagyok az édibédikéd!
Mi a terv, Charlie Brown?
Új mezek? Új lejátszások? Új irányító?
Nem. Új edző.
Talán mégse vagy akkora fafej.
A szüleimnek szeretettel
- Jó reggelt, uram! - Jó reggelt, Marcsi!
Utánaolvastam a futballnak.
Kész vagyok kiállni, és rúgni a jó öreg szőrt.
A bőrt, Marcsi. És a futballban nem minden „öreg”.
Ahogy mondod, uram.
És ne „uramozz”! Ma „edző” vagyok.
Oké, figyeljetek!
Chuck arra kért, hozzam formába a csapatát a következő idényre.
Imádom a jó kihívásokat.
Kezdhetjük a munkát? Jó.
A bemelegítést 100 ugrással szoktam kezdeni.
Marcsi?
Hallottátok! Ugrás!
Egy, kettő, három,
négy, öt, hat, hét, nyolc, kilenc, tíz,
11, 12, 13.
- Bocs a késésért, edző! - Remélem, jó mentséged van, Malac.
Igen. A holnapi anyák napja miatt hosszú volt a sor a cukorkaboltnál.
Mi?
Az holnap van? Ez nem igaz. Majdnem megfeledkeztem anyák napjáról.
Anyák napja? Az különleges.
Elég a cseverészésből, Chuck!
Marcsi, hol tartottunk?
Elrontottam a számolást.
Jaj, hagyjuk!
Jöjjön egy kis bemutató! Most mutatunk
egy kis semmit nem kímélő, mindent beleadó futballt!
Marcsi, jöhetnek!
Figyeljétek a vicces orrú srácot!
Nézzétek, mit csinál!
Oké, kölyök. Elég lesz!
Kezdjük egy egyszerű rúgással!
Oké, készüljetek!
Szép találat, apróság!
Ne törődj vele! Felejtsd el a rúgást! Vegyük az átadást!
Sose tudom, mit akar anyám. Te okos vagy, Linus. Mivel készülsz?
Anyám mindennap kicsi cetliket rak az ebédem mellé,
ilyet, mint ez.
„Kedves fiam! Tanulj sokat!
Ami az igaz boldogsághoz kell,
az már ott van nálad.
Az ebéd csak a bónusz. Szeretlek: anya.”
Néha elragadtatja magát.
Most menj, és fordulj jobbra!
Most balra! Most vissza!
Ne gyere vissza! Ez átadás, nem visszatérés.
Úgy döntöttem, idén spéci köszönőlevelet írok neki.
Sajnos, még nem tudom, mit írjak.
Az írás nem az erősségem.
„A rózsa”… „Az ibolya”…
Nem így kell! Lökd fel a pasast!
Hall egyáltalán?
Mit műveltek?
Én igazi művészi ajándékkal készülök anyukámnak.
Valóban? Mi az?
Ha tudnám, megmondanám!
- Te mit adsz anyukádnak? - Mostanában olyan kedves,
hogy az ajándékát felturbóztam egy ropogós ötdollárosra.
Milyen figyelmes vagy!
Piszkos lóvé.
Nincs nálad a labda!
Én egy szonátát írok anyunak.
A címe: „Te vagy a legjobb anyuka”, F-dúrban.
Anyu imádja az ölelést, ezért egy kuponfüzetet kap hozzá.
Állj! Nézz a hátad mögé!
Nem rossz az apróságtól! Futás! Nyomás! Gyorsan! Menj!
Igen!
Nem szép, de attól még touchdown!
Láttatok… mindent?
- Anyák napja. - Boldog anyák napját!
Van jobb az anyák napjánál?
- Boldog anyák napját! - Imádom az anyák napját!
Kérhetek egy kis figyelmet?
Hacsak nincs jobb dolgotok?
Nekem vásárolni kell a kreatív boltban.
Kupont kell gyártanom.
Dolgoznom kell a szonátám záróakkordján.
Jó lenne egy lap a doboz csoki mellé.
Meg kéne írnom a levelet.
Bocs, edző! Nekem is mennem kell.
Majd hívlak, és szervezünk egy újabb edzést.
Oké, menjetek csak!
De ne engem okoljatok, ha veszítetek!
Legalább egyvalakit nem érdekel a hülye anyák napja.
Ti is? Mindenki elhagyott.
Nem mindenki, edző. Uram.
Most jön a trükkös rész.
Megfordulok, és kamupasszt csinálok a futónak.
De megtartom a labdát,
csinálok pár trükköt, hogy kihagyjam a másik oldalt,
és végigfutok a pályán touchdownhoz.
Uram…
Mindez nagyon érdekes, uram,
de akkor kéne, amikor a többiek is itt vannak.
Nem. Nem változtatok a terveimen anyák napja miatt.
Találhatnák más kellemes elfoglaltságot.
Ki mondta, hogy ez nem kellemes?
Így néz ki az, aki nem érzi kellemesen magát?
- Akarsz róla beszélni, uram? - Nem.
Uram, sajnálom, hogy nincs anyukád.
Csak nem értem, miért olyan nagy szám az anyák napja.
Az anyák napja… hülyeség!
Örülök, hogy beszéltünk erről, uram.
Menj haza, Marcsi!
Biztos készülnöd kell holnapra.
Már kész vagyok, uram. Sütöttem sütit.
Inkább maradok itt veled.
Minden évben ez van.
Jó napom van, aztán valaki szóba hozza az anyák napját.
És hirtelen eszembe jut, hogy csak nekem nincs anyukám.
Nehéz lehet, uram.
Nagyon is az, Marcsi.
Tavaly betegnek adtam ki magam,
hogy a héten ne kelljen suliba mennem.
Emlékszem. Undin érezted magad.
Ha akarod, lehetsz nálunk anyák napján.
Szívesen osztozom anyukámon.
Rendes az anyukád, de az nem ugyanolyan.
Segíthetek valahogy?
Nem tudom, Marcsi.
El tudod tüntetni az anyák napját, hogy sose jöjjön vissza?
Sajnos nem, uram.
Gondoltam.
Vigyük vissza Chucknak a labdát!
„Anyukámnak.” Nem.
„Drága anyukám!” Jaj, nem!
„Ó, édesanyám!”
„Szia, anyu!”
A levélírás kihalófélben van.
„Anya.”
Menj arrébb, Linus!
Kell az asztal a különleges anyák napi ajándékomhoz.
Anya portréja lesz vízfestékkel festve.
Egy pillantást vet rá, és azt mondja:
„Ennek a képnek a hűtő tetején a helye.”
Remek ötletnek hangzik.
Szerintem a legjobb ajándék szívből jön.
Szívből, ja. Ez műalkotás.
A nagy művész fegyelmezett, koncentrál,
és nem kapkodja el a műremeket.
Kész!
Láttad mostanában anyát?
Inkább valami mást csinálok. Amit megihletett valami.
Az őszinte és a túl őszinte között keskeny a határvonal.
Nem csöngetsz be?
Senkit nem akarok látni.
Adjak kölcsön zsebkendőt?
Nem sírok. Gondolkodom.
Időnként a kettő nagyon hasonlít.
Hát, itt van, ha akarod.
Nem tudom, miért zaklat úgy fel.
Talán mert hiányzik az anyukád?
Sosem volt anyukám. Hogy hiányozhatna?
Talán az hiányzik, amit az anyukák csinálnak.
Megsütik a kedvenc sütidet,
beragasztják az ujjad, ha megvágod magad,
és a kedvenc dalodat éneklik.
Ezek nem hiányoznak.
Ezeket apukám csinálja. Ő a legjobb.
Apukád nagyon kedves.
Jól vagy, uram?
Marcsi, sokféle anyuka van, ugye?
Persze. A befogadott gyerekeké szuper.
Az örökbefogadottaké is. Van, akinek két anyukája is van.
Igen. És akiknek egy sincs, mint nekem, azoknak lehet anyapótléka.
Mindegyiket ünnepelni kell, nem?
Dehogynem.
Nos, ezt fogom tenni.
Anyák napján apukámat fogom ünnepelni.
Annyira egyszerű!
Csak adnom kell neki egy anyák napi ajándékot.
Mondjuk, egy lapot?
Igen, ez az! Egy lapot!
Kap egy lapot. És bumm! Nem lesz több undi érzés. Gond letudva.
Marcsi, zseni vagy!
Tényleg?
El se hiszem, hogy holnap itt az anyák napja.
Nem tavaly volt legutóbb?
Minden évben van.
Koncentrálj, Sally! Különleges ajándékot kell kitalálnunk.
Sally, azt hiszem, van egy tervem.
Mit mond mindig anya, mi a kedvenc étele?
Amit nem neki kell megfőznie.
Úgy van.
Holnap ágyba kapja a reggelit!
Attól nem ázik el az ágynemű?
Szerintem nem érted az ágyban felszolgált reggeli apró részleteit.
Tálcára teszik, és nagyon elegáns.
Nagy felfordulással járhat.
Hidd el, anya imádni fogja.
De előtte tesztelnünk kell.
Hozd ide a szép tányérokat a szekrényből!
Igenis, bátyó!
LISZT
Mi…
Azt mondtad, a reggeli nem jár felfordulással.
Jaj, anyám!
Megérkeztünk. Jól van.
Egy anyák napi lapot szeretnénk, amin ez áll:
„Köszi, apa, hogy olyan jó anya vagy.”
Ez elég… logikus.
„Kedves anya! A mosolyod feldobja a napom.” Nem.
„Kedves anya! A szeretetem irántad…”
„A cukornál is édesebb anyának.” Nem, ez sem az.
Hol vannak a lapok, amik apának tetszenének?
Amiken teherautó van, sport vagy egy kis flanel?
Ezek mind virágosak és nyálasak.
„Anya, ó, anya!” Jaj, anyám!
Nem. Soha. Dehogy.
Nem hiszem el. Nincs itt semmi apának.
Láttál olyat, amin az áll:
„Boldog anyák napját a világ legjobb nagyijának”?
Olyan édeset akarok, mint ő.
Sok sikert!
„Nincs a nagyihoz hasonló.
Boldog anyák napját a világ legjobb nagyijának!”
Tökéletes.
Köszönöm. Ó, Marcsi!
Elnézést!
Megmutatná, hol találok anyák napi lapot apámnak?
Szélesíteni kéne a választékot.
Nem minden család egyforma. Jézusom!
Marcsi!
Bocs.
Gyere!
Nem fogom feladni!
Gyerünk!
Mit szólsz a korcsolyához?
Gyenge a bokája.
- Virág? - Allergiás.
SZERETET
- Ékszer? - Klassz, de túl drága.
Na és egy süti?
Inkább a sósat szereti.
Egy kényeztető nap?
Utálja az uborkát.
Nem írsz neki egy dalt?
Feladom. Ez lehetetlen.
Szerinted a konyha feltakarítása ajándéknak számít?
Fogy az idő. Folytassuk a keresést!
Mit szólsz egy jégkrémtortához?
Az nem is rossz ötlet.
Egy jégkrémtortát kérek.
- Epres. - Epres.
Legyen…
- Nagy. - Nagyot kérek.
Sally, ennyi nem elég. Van pénzed?
Egyik felfordulás a másik után.
Az anyák napja csak egy újabb kereskedelmi fogás.
Köszönöm, uram.
Vehetem úgy, hogy nem eszel ebből a kereskedelmi fogásból?
Dehogynem.
Ha fagyi van a képben, az elveim alkuképesek lesznek.
Biztos arra vagytok kíváncsiak, honnan a gyönyörű koronám.
Átfutott az agyamon.
Anyunak adom holnap,
hogy egy napra királynőnek érezhesse magát.
Kipróbálom, és nagyon jó érzés.
Sose találok semmit ap…
Anyák napja, anyák napja… Mindenhonnan ez szól.
Ha még egyszer meghallom, hogy „anyák napja”, sikítani fogok!
Jégkrémtortát vettünk anyák napjára.
Vaníliás tortát akartam anyák napjára, vagy csokitortát anyák napjára.
De Sally az epreset javasolta.
Tökéletesnek tűnt anyák napjára.
Anyák napja. Anyák napja. Anyák napja. Anyák napja.
Tönkrement! Nézd, mit csináltál!
Bocs, Lucille!
Chuck. Én csak…
Nincs időnk elmagyarázni.
Uram, gyere vissza!
Úgy tűnik, nem az anyák napja a kedvence.
- Uram? Hová mész? - Haza.
Csak egy anyák napi ajándékot akartam apámnak. Nem jött össze.
- Esetleg… - Nem, Marcsi.
Bármit is mondanál, nem érdekel.
Amikor csak segítesz, rosszabbul érzem magam.
Sajnálom, uram. Nem akartam.
Az anyák napja nekem mindig is rossz volt, és ez így is marad.
Kérlek, hagyj békén!
A hangyák biztos nem ünneplik az anyák napját.
Mázlisták.
Azt hiszem, a hangyák mázlisták.
Mindig tudják, hol a helyük.
Időnként apám azt kérdi:
„Patty, tudod, mi vagy te?”
Mindig nemet mondok.
Akkor azt mondja: „Egy ritka kincs vagy.” És nevetünk rajta.
De néha azt kívánom, bár ne lennék ritka.
Azt hiszem, értem.
Ma mindenki olyan izgatott volt. Sőt!
Boldogan ünnepelték az édesanyjukat.
És tudtam, bármit csinálok, sose ismerem meg az érzést.
És dühös voltam.
Arra nem gondoltál, hogy a dühöd talán szomorúság?
Nem baj, ha sírsz, uram.
Egy könnycsepp még nem sírás.
Talán adhatnál mást apukádnak.
Ne kezdd újra!
A szokványos dolgokat már kipróbáltuk, uram.
De te ritka vagy.
Nem tudsz olyat adni neki, amit csak tőled kaphat?
Nem tudom.
Mit szerettek a legjobban együtt csinálni?
Mindent.
Baseballozunk. Mindent tőle tanultam a futballról.
Szeretünk buta vicceket mesélni. Minél butább, annál viccesebb.
Imádja, ha nevetek. Azt mondja, anyát juttatja eszébe.
Tudom, hogy ünnepeljem anyák napját!
Holnap egész nap apuval leszek.
Játszunk és beszélgetünk, és megnevettetem.
Ő is megnevettet engem.
És együtt óriásit fogunk nevetni.
Ez lesz a legjobb anyák napi ajándék, amit apa kaphat.
Igen, tényleg az! Mennem kell!
Marcsi, ha bármivel megbántottalak, sajnálom.
- Igaz barát vagy. - Te is, uram.
Kívánj anyukádnak a nevemben boldog anyák napját!
Úgy lesz, uram.
ANYUNAK
Ez jó. De vajon a hűtő tetejére való?
Biztos a hűtő tetejére való.
Hála az égnek!
Már azt hittem, kételkedem magamban.
- De valami még hiányzik. - Mi? Most mondtad…
Minden lapba kell üzenet. Ez a szabály.
Jól van, okoska. A tiédben mi áll?
Tessék!
Linus, ez… Minden, amit én szeretnék elmondani.
A levelemet valahová tenni kell.
Ha akarod, betehetjük a lapodba,
és együtt adhatjuk anyunak.
Megtennéd?
Csak itt valamit át kell írnom.
„Kedves anyu! Azért írok, hogy megköszönjem
a cetliket, amiket az ebéd mellé teszel.
Plusz szeretném megköszönni az ebédet, főleg a párizsis szendvicseket.
A tonhalasat nem annyira.”
„Így mondok köszönetet azért, amit értem teszel.
Amikor félek, megölelsz, és olyan aranyos vagy.
Ha magányos vagyok, a ’legjobb öribaridnak’ hívsz.
Ez jó.
Mindig van időd meghallgatni az új ötleteimet.”
ÖLELÉS
„Sok ölelést és puszit adsz, még a barátaim előtt is,
ami kicsit kínos, de azért szeretem.
Ha hibázom, bátorítasz, hogy próbálkozzak újra és újra.
Minden este vigyázol rám.
A magad módján a legjobb énedet adod nekem.”
Futás, apa!
Jó elkapás!
Búcsúzz el tőle, apa!
Mondok egy másikat. Miért ment át a csirke az úton?
Mert az a szokása.
„Ha szomorú vagyok, megnevettetsz.
Aztán te is nevetsz, és akkor még jobban nevetek.”
„De főleg tudom, hogy szeretsz, és mindig mellettem állsz.
Ez az anyukák szokása, de neked megy a legjobban. Ezért…”
Most jössz te.
Mi nagyon-nagyon-nagyon viszontszeretünk. Boldog anyák napját!
ANYUNAK
CHARLES M. SCHULZ PEANUTS CÍMŰ KÉPREGÉNYE ALAPJÁN
ROB GIBBS EMLÉKÉRE
A feliratot fordította: Basch Erzsébet
KÖSZÖNJÜK, SPARKY. EMLÉKED ÖRÖK.